प्रशासन को भुगतना होगा टीचर्स को खदेड़ने का अंजाम: एक्शन कमेटी
प्रशासनने अंग्रेजी हुकूमत की तरह रात के अंधेरे में घेराबंदी करके धावा बोला और धरनास्थल से हमें खदेड़ दिया। प्रशासन इस प्रकार की ओछी हरकतों से कड़ा संघर्ष करने को मजबूर कर रहा है। अध्यापकों का अगला कदम सरकार प्रशासन के लिए चुनौतीपूर्ण होगा। यह चेतावनी ईजीएस, एआईई, एसटीआर की शहीद किरणजीत कौर एक्शन कमेटी ने रविवार को टीचर्स होम में प्रेस कांफ्रेंस में दी।
वहीं प्रेस कॉन्फ्रेंस के बाद प्रशासन के प्रति गुस्सा जाहिर करने के लिए अध्यापकों ने रोष मार्च के लिए जैसे ही कदम बढ़ाए, घेराबंदी करके खड़ी पुलिस ने उन्हें टीचर्स होम को बंद कर दिया। गोनियाना की टंकी से प्रशासन की ओर से उतारे गए ईजीएस एसटीआर वालंटियर टोलियों के रूप में चिल्ड्रन पार्क एकत्र हुए और पंजाब सरकार और प्रशासन के खिलाफ नारेबाजी
पुलिसने महिलाओं-बच्चों तक को नहीं बख्शा: वीरपालकौर सिधाना ने कहा कि वे ईटीटी अध्यापक की रेगुलर भर्ती की मांग को लेकर 22 दिसंबर से मिनी सचिवालय के बाहर अंबेडकर पार्क में धरना दे रहे हैं और 27 को सीएम से पैनल मीटिंग मिलने की उम्मीद थी क्योंकि सीएम ने 26 तारीख तक संगत दर्शन में व्यस्त होने के चलते 27 को उनके मसले पर बातचीत का भरोसा दिया था लेकिन 26 की देर रात 9 बजे पांच-छह गाड़ियों में आए पुलिस कर्मियों ने हल्ला बोल दिया। पुरुष कांस्टेबलों ने महिलाओं के ऊपर से रजाई उतारी और उन्हें खदेड़ा। महिलाओं के साथ आए बच्चों पर भी तरस नहीं आया और कड़ाके की सर्दी में चपेट में आने से फरीदकोट की ममता की पौने दो साल की बेटी सिमरनजीत कौर को उल्टी-दस्त लग गए। पुलिस कर्मचारी उनकी रजाई, स्वेटर, कपड़ों के बैग ही नहीं, अलाव जलाने को रखी लकडिय़ां तक उठा ले गए। दूरदराज से आए बेघर अध्यापकों को सर्द हवाओं के थपेड़ों में इधर-उधर रात गुजारनी पड़ी। प्रशासन की ऐसी कारगुजारी उन्हें तीखा आंदोलन करने को उकसा रही है।
धीरज कुमार मुक्तसर, कुलदीप सिंह पाबला, जसविंदर सिंह जस्सी, गुरतेज सिंह टांडिया, राम मोगा, दर्शन सिंह, समर मानसा, दलजीत सिंह, सुनील कुमार यादव ने कहा कि प्रशासन ने उन्हें मिनी सचिवालय के बाहर धरना लगाने देने में आनाकानी की तो तीखे संघर्ष की रूपरेखा तय की जाएगी। इस अवसर पर अमित कुमार, कर्म फरीदकोट, सुरेश अबोहर, भोली कौर, महिंदर कौर भी हाजिर रहे।
प्रेस कांफ्रेंस को संबोधित करते शहीद किरणजीत एक्शन कमेटी के मेंबर।
चिल्ड्रन पार्क में सरकार के खिलाफ नारेबाजी करते ईजीएस एसटीआर एआईई वालंटियर्स।
hin_Deva hin_Deva hin_Deva hin_Deva hin_Deva hin_Deva hin_Deva